अशथ नतरमसमुल्लासारम्भः 
अथ विद्याऽविद्याबन्धमोक्षविषयान्‌ व्याख्यास्यामः 
[ अब विद्या-अविद्या-बन्ध-मोक्ष-विषयों की व्याख्या करेंगे ] 
[ विद्या से मोक्ष की प्राप्ति ] 
[१] विद्यां चाविद्यां च यस्तद्वेदोभयं 'सह। 
अविद्यया मृत्युं तीर्त्वा विद्ययामृतंमश्नुते॥ 
यजु. अ. ४०/मं. १४॥ 
जो मनुष्य विद्या और अविद्या के स्वरूप को साथ ही साथ 
जानता है, वह ' अविद्या'' अर्थात्‌ कर्मोपासना से मृत्यु को तरके ' विद्या ' 
अर्थात्‌ यथार्थ ज्ञान से मोक्षः को प्राप्त होता है॥ 
[ बन्ध के कारण भूत अविद्या का लक्षण ] 
' अविद्या*' का लक्षण - 
अनित्याशुचिदुः खानात्मसु नित्यशुचिसुखात्म- 
ख्यातिरविद्या॥ योग सूत्र [साधनपाद सू ५] 
[२] जो'अनित्य' संसार और देहादि में नित्य, अर्थात्‌ जो कार्य-जगत्‌ 
देखा“-सुना जाता है, [वह] सदा रहेगा, सदा से है, और योग बल से 
यही देवों का शरीर सदा रहता है, वैसी विपरीत बुद्धि होना, अविद्या का 
प्रथम भाग है 'अशुचि' अर्थात्‌ मलमय स्त्र्यादि के [शरीरों]', और 
मिथ्या भाषण, चोरी आदि अपवित्र में पवित्र-बुद्धि [करना] दूसरा। 
अत्यन्त विषय सेवनरूप दु:ख में सुख-बुद्धि [करना] आदि तीसरा। 
अनात्मा में आत्म बुद्धि करना अविद्या का चौथा भाग है। “इस चार 
प्रकार के विपरीत ज्ञान को अविद्या कहते हैं ॥ 
[ विद्या का लक्षण ] 
इससे विपरीत अर्थात्‌ अनित्य में अनित्य और नित्य में नित्य, 
अपवित्र में अपवित्र और पवित्र में पवित्र, दुःख में दु:ख, सुख में सुख, 
अनात्मा में अनात्मा और आत्मा में आत्मा का ज्ञान होना 'विद्या' हे । 


७०४ नवस समुल्लास 


अर्थात्‌ *वेत्ति यथावत्‌ “तत्त्वं पदार्थस्वरूपं यया सा विद्या, यया 
तत्त्वस्वरूपं न जानाति भ्रमादन्यस्मिन्नन्यन्निश्चिनोति `साऽविद्या' 
जिससे पदार्थों का यथार्थस्वरूप बोध होवे वह 'विद्या' और जिससे 
तत्त्वस्वरूप न जान पड़े, अन्य में अन्य बुद्धि होवे, वह ' अविद्या' कहाती 
है। 
[ मन्त्रस्थ ' अविद्या' शब्द का अर्थ ] 
अर्थात्‌ कर्म [ और" ] उपासना'* ' अविद्या’ इसलिये है कि यह 
बाह्य और आन्तर क्रिया विशेष [का] नाम है, ज्ञान विशेष [का] नहीं । 
इसी से मन्त्र में कहा है कि विना शुद्ध कर्म और परमेश्वर की उपासना के 
मृत्यु-दुःख से पार कोई नहीं होता'`। अर्थात्‌ पवित्र कर्म, पवित्रोपासना 
और पवित्र ज्ञान ही से मुक्ति और अपवित्र मिथ्याभाषणादि कर्म, 
पाषाणमूर्तत्यादि की उपासना और मिथ्याज्ञान से बन्ध होता है। कोई भी 
मनुष्य क्षणमात्र भी कर्म, उपासना और ज्ञान से रहित नहीं होता ।* इसलिये 
धर्मयुक्त सत्यभाषणादि कर्म करना और मिथ्या भाषणादि अधर्म को छोड़ 
देना** मुक्ति का साधन है । 
[ बन्ध-मोक्ष विषयक नवीन वेदान्त-मत की समीक्षा ] 
[३] प्रश्‍न - मुक्ति किस को ** नहीं होती ? 
उत्तर - जो बद्ध है। 
[ ४] प्रश्न - बद्ध कौन है ? 
उत्तर - जो अधर्म-आज्ञान में फसा हुआ जीव है। 
[ ५ ] प्रश्‍न- बन्ध और मोक्ष स्वभाव से होता है, वा निमित्त से ? 
उत्तर - निमित्त से! क्योंकि जो स्वभाव से होता, तो बन्ध और 
मुक्ति की निवृत्ति कभी नहीं होती। 
[ ६ ] प्रश्न - न निरोधो न चोत्पत्तिर्न बद्धो न च साधकः। 
न मुमुक्षुर्न वै मुक्तिरित्येषा परमार्थता ॥ 
[यह] माण्डूक्योपनिषत्‌ पर कारिका है 
[गौड्पादीयकारिका/प्रकरण २/कां. ३२] ॥ 

जीव ब्रह्म होने से वस्तुतः जीव का 'निरोध' अर्थात्‌ न कभी 
आवरण* में आता, न जन्म लेता, न बंधा* है और न 'साधक' अर्थात्‌ न 
कुछ साधना करने हारा है, न छूटने की इच्छा करता और न इसकी कभी 
मुक्ति हे । क्योंकि जब परमार्थ से बन्ध ही नहीं हुआ तो मुक्ति क्या? 

उत्तर - यह नवीन वेदान्तियों का कहना सत्य नहीं । क्योंकि 
जीव का स्वरूप अल्प* होने से आवरण* में आता, शरीर के साथ प्रगट 
होने रूप जन्म लेता, पापरूप कर्मो के फल-भोगरूप बन्धन में फसता, 
उसके छुड़ाने का साधन करता, दुःख से छूटने की इच्छा करता और 
दुःखों से छूट कर परमानन्द परमेश्वर को प्राप्त होकर मुक्ति को भी भोगता 
है। 

[ आत्मा के निर्लेपत्व का खण्डन ] 

[७] प्रश्‍न - ये सब धर्म देह और अन्तःकरण के हैं, जीव के नहीं । 
क्योंकि जीव तो पाप-पुण्य से रहित साक्षी मात्र है ।॥“* शीतोष्ण शरीर 
के» २१[ क्षुधा-तृषा-प्राण के और हर्ष-शोक मन] के धर्म हैं आत्मा 
निर्लेप है। 

उत्तर - देह और अन्तःकरण जड़ हैं, उनको शीतोष्ण की प्राप्ति 
और भोग नहीं है। '[ जैसे पत्थर को शीत और उष्ण का भान वा भोग 
नहीं है] ।'२ जो चेतन मनुष्यादि प्राणी उसको स्पर्श करते हैं, उन्हीं को 
शीत-उष्ण का भान और भोग होता है। वैसे [ही] प्राण भी जड़ हें *न 
उनको भूख और पिपासा", किन्तु प्राणवाले जीव को क्षुधा-तृषा लगती 
है। वैसे ही मन भी जड़ है, न उसको हर्ष और न शोक हो सकता है, 
किन्तु मन से हर्ष-शोक, सुख दुःख का भोग जीव करता है। जैसे 
बहिष्करण श्रोत्रादि इन्द्रियों से अच्छे-बुरे शब्दादि विषयों का ग्रहण करके 
जीव सुखी-दुःखी होता है, वैसे ही अन्तःकरण अर्थात्‌ मन, बुद्धि, चित्त, 
अहङ्कार से [क्रमशः ] संकल्प-विकल्प, निश्चय, स्मरण और अभिमान 
का करने वाला जीव [सुखी दुःखी होता] हे । जैसे [तलवार आदि] 
किसी शस्त्र से किसी को मारने वा रक्षा करने वाले कर्म का कर्त्ता दण्ड 

और मान्य का भागी होता है, तलवार नहीं होती*, वैसे ही देहेन्द्रिय, 
अन्तःकरण और प्राण रूप साधनों से अच्छे-बुरे कर्मों का कर्त्ता जीव 
सुख-दुःख का भोक्ता होता है ।* जीव कर्मो का साक्षी नहीं किन्तु कर्ता 
है। कमो का साक्षी तो* एक परमात्मा है ।* जो कर्म का करने वाला जीव 
है, वही कर्मों में लिप्त होता हैं; “वह साक्षी ईश्वर नहीं । 
[ जीव ब्रह्म का प्रतिबिम्ब नहीं ] 

[ ८ ] प्रश्न- जीव ब्रह्म का प्रतिबिम्ब है। जैसे दर्प्पण के टूटने-फूटने 
से बिम्ब की कुछ हानि नहीं होती, उसी प्रकार अन्तःकरण में ब्रह्म का 
प्रतिबिम्ब जीव तब तक है कि जब तक वह ' अन्त:करणोपाधि ' है । जब 
अन्तःकरण नष्ट हो गया, तव वह** जीव मुक्‍त है। 

उत्तर - यह बालकपन की बात है । क्योंकि प्रतिबिम्ब साकार का 
साकार में होता है । जैसे मुख और दर्प्पण आकार** वाले हैं और पृथक्‌ भी 
हैं । जो पृथक न हो, तो भी प्रतिबिम्ब नहीं हो सकता। ब्रह्म निराकार, 
सर्वव्यापक होने से, उसका प्रतिबिम्ब नहीं हो सकता | 
[ ९] प्रश्‍न- देखो! गम्भीर स्वच्छ [स्थिर] जल में निराकार और 
व्यापक आकाश का आभास पड़ता हे । इसी प्रकार स्वच्छ अन्तःकरण में 
परमात्मा का आभास है। इसलिये इसको ' चिदाभास' कहते हें । 

उत्तर - यह बालबुद्धि का मिथ्या प्रलाप है, क्योंकि आकाश 
दृश्य [ही] नहीं,**[ तो उसको आंख से कोई भी नहीं देख सकता। जब 
आकाश से [भी] स्थूल वायु को आंख से [कोई ] नहीं देख सकता, ]** 
तो आकाश को क्योंकर देख सकेगा। 
[ १० ] प्रश्‍न - यह जो ऊपर को नीलाः" और धुंधला* दीखता है वह 
आकाश नीला दीखता है, वा नहीं ? 

उत्तर - नहीं । 
[ १९ ] प्रश्‍शन- तो वह क्या हे ? 

उत्तर - **जल, पृथिवी और अग्नि** के त्रसरेणु दीखते हैं। 
उसमें जो नीलता दीखती है वह अधिक जल, जो वर्षता है सो वही नील 

जो धुंघला** दीखता है वह पृथिवी से धूली [आकाश में] उड़कर वायु में 
घूमती है वह दीखती है; और उसी का प्रतिबिम्ब जल वा दर्पण में दीखता 
है, आकाश का कभी नहीं । 

[ उपाधि भेद से ब्रह्म के ईश्वर और जीव नाम नहीं ] 
[ १२ ] प्रश्‍न- जैसे घटाकाश, मठाकाश, मेघाकाश और महदाकाश'“ के 
भेद व्यवहार में होते हैं, वैसे ही ब्रह्म के ब्रह्माण्ड और अन्तःकरण उपाधि 
के भेद से ईश्वर और जीव नाम होते हें । जब घटादि नष्ट हो जाते हें तब 
महदाकाशः“* ही कहाता हे । 

उत्तर - यह भी बात अविद्वानों की है। क्योंकि आकाश कभी 
छिन्न-भिन्न नहीं होता | व्यवहार में भी 'घड़ा लाओ' इत्यादि व्यवहार 
होते है, कोई नहीं कहता कि घड़े का आकाश लाओ। इसलिये यह बात 
ठीक नहीं । 

[ ब्रह्म के कारण अन्तःकरणों में चैतन्य नहीं ] 

[ १३ ] प्रश्‍न - जैसे समुद्र के बीच में मच्छी, कीड़े, और आकाश के 
बीच में पक्षी आदि घूमते हैं, वैसे ही चिदाकाश ब्रह्म में सब अन्तःकरण 
घूमते हैं । वे स्वयं तो जड़ हैं, परन्तु सर्वव्यापक परमात्मा की सत्ता से जैसे 
कि अग्नि से लोहा [दाहयुक्त और प्रकाशमान होता है] वैसे चेतन हो रहे 
हैं। जैसे वे चलते-फिरते [हैं] और आकाश तथा ब्रह्म स्थिर हे । वैसे 
जीव को ब्रह्म मानने में कोई दोष नहीं आता। 

उत्तर- यह भी तुह्यारा दृष्टान्त सत्य नहीं, क्योंकि जो सर्वव्यापी 
ब्रह्म सब अन्तःकरणों में प्रकाशमान होकर जीव होता है, तो सर्वज्ञादि गुण 
उसमें होते हैं वा नहीं ? जो कहो कि आवरण“ होने से सर्वज्ञता नहीं होती, 
तो कहो कि ब्रह्म आवृत* और खण्डित है वा अखण्डित? जो कहो 
अखण्डित है, तो बीच में कोई भी परदा नहीं हो सकता। जब परदा नहीं, 
तो सर्वज्ञता क्यों नहीं ? 

जो कहो कि अपने स्वरूप को भूलकर “[ अन्तःकरण में ब्रह्म 
फस गया है, तो ब्रह्म नित्य मुक्‍त नहीं। और ब्रह्म अन्तःकरण के साथ 

चलता है वा नहीं ? तो यही कहोगे कि]* नहीं | जब स्वयं नहीं चलता, 
तो अन्तःकरण जितना-जितना पूर्व प्राप्त देश छोड़ता और आगे-आगे 
जहां-जहां सरकता जायगा, वहां-वहां का ब्रह्म भ्रान्त, अज्ञानी हो[ता] 
जायगा और जितना-जितना छूटता जायगा, वहां-वहां का ज्ञानी, पवित्र 
और मुक्त होता जायगा। इसी प्रकार सर्वत्र सृष्टि के ब्रह्म को अन्तःकरण 
बिगाड़ा करेंगे और बन्ध-मुक्ति भी क्षण-क्षण में हुआ करेगी । तुह्यारे कहे 
प्रमाणे जो वैसा होता, तो किसी जीव को पूर्व देखे-सुने का स्मरण न 
होता। क्योंकि जिस ब्रह्म ने देखा वह* [पृथक्‌ रहा और दूसरे देश में 
दूसरे ब्रह्म का सम्बन्ध होता है। जैसे लोहे में अग्नि ही का दाह प्रकाश है 
लोहे का नहीं, बैसे अन्तःकरण में चेतनता ब्रह्म की है [जीव की] अपनी 
नहीं तो, ब्रह्म ही कर्ता, भोक्ता, बद्ध और मुक्‍त हो जायगा।]* इसलिये 
४४[ जीव सब पृथक्‌-पृथक्‌ हैं।]” ब्रह्म जीव वा जीव ब्रह्म एक कभी 
नहीं होते, सदा पृथक्‌-पृथक्‌ हें । 
[ ब्रह्म में अध्यारोप का खण्डन ] 

[ १४ ] प्रश्‍न - यह सब अध्यारोप मात्र है। अर्थात्‌ अन्य वस्तु में अवस्तु" 
का स्थापन करना ' अध्यारोप कहाता है, वैसे ही ब्रह्म वस्तु में सब जगत्‌ 
और इसके व्यवहार का अध्यारोप करने से जिज्ञासु को बोध कराना होता 
है, वास्तव में सब ब्रह्म ही है ।' 
[ १५ ] [ प्रति ]* प्रश्‍न - अध्यारोप का करने वाला कौन है ? 

उत्तर - जीव। 
[१६ ] प्रश्न" - जीव किसको कहते हैं ? 

उत्तर - अन्तःकरणावच्छिन्न चेतन को। 
[ १७ ] प्रश्न" - अन्तःकरणावच्छिन्न चेतन से दूसरा है, वा वही ब्रह्म 
है? 

उत्तर - वही ब्रह्म है। 
[ ९८ ] प्रश्न"- तो क्या ब्रह्म ही ने अपने में जगत्‌ को झूठी कल्पना 
करली ? 

उत्तर - हो, ब्रह्म को इससे क्या हानि ? 

[ १९ ] प्रश्‍न*- जो मिथ्या कल्पना करता हे, क्या वह झूठा नहीं होता ? 
उत्तर - नहीं । क्योंकि जो मन, वाणी से कल्पित वा कथित हे, 

वह सब झूठा है । 

[ २० ] प्रश्‍न*-फिर मन, वाणी से झूठी कल्पना करने और मिथ्या 

बोलने वाला ब्रह्म कल्पक“ और मिथ्यावादी हुवा वा नहीं ? 

उत्तर -हो हमको इष्टापत्ति है। 

[ २१] “वाह रे झूठे वेदान्तियो !* तुमने सत्यस्वरूप, सत्यकाम, 
सत्यसंकल्प परमात्मा को भी* मिथ्याचारी कर दिया। क्या यह तुह्यारी 
दुर्गति का कारण नहीं है? किस उपनिषत्‌ सूत्र वा वेद में लिखा है कि 
परमेश्वर मिथ्यासंकल्प“ और मिथ्यावादी है ? क्योंकि जैसे किसी चोर ने 
कोतवाल को दण्ड दिया अर्थात्‌ 'उलटि चोर कोतवाल को दण्डे' इस 
कहावत के सदृश तुह्यारी बात हुई । यह तो बात उचित है कि कोतवाल 
चोर को दण्डे । परन्तु यह बात विपरीत है कि चोर कोतवाल को दण्ड” 
देवे । वैसे ही तुम मिथ्यासङ्कल्प“" और मिथ्यावादी होकर वही अपना दोष 
ब्रह्म में व्यर्थ लगाते हो। जो ब्रह्म मिथ्याज्ञानी, मिथ्यावादी, मिथ्याकारी 
होवे तो सब अनन्त ब्रह्म वैसा ही हो जाय, क्योंकि वह एक रस है, 
सत्यस्वरूप, सत्यमानी, सत्यवादी और सत्यकारी है । ये सब दोष तुह्यारे 
हैं ब्रह्म के नहीं । 

“४जिसको तुम विद्या कहते हो वह अविद्या है और तुह्यारा अध्यारोप 
भी मिथ्या हे", क्योंकि आप ब्रह्म न होकर अपने को ब्रह्म और ब्रह्म को 
जीव मानना यह अविद्या“ और मिथ्याज्ञान नहीं तो क्या है ? जो सर्वव्यापक 
है वह परिच्छिन्न [नहीं होता तथा], अज्ञान'* और बन्ध में कभी नहीं 
गिरता, क्योंकि अज्ञान परिच्छिन्न, एक देशी, अल्प, अल्पज्ञ जीव "में 
होता है, सर्वज्ञ, सर्वव्यापी ब्रह्म में" नहीं । 

[ मुक्ति और बन्ध का विवेचन ] 
अब मुक्ति-बन्ध का वर्णन करते हैं- 

[ २२ ] प्रश्‍न - मुक्ति किसको कहते है ? 

उत्तर- ' मुञ्चन्ति पृथग्भवन्ति जना यस्यां सा मुक्ति ' “जिसमें 
छूट जाना हो, उसका नाम मुक्ति है ४ 
[ २३ ] प्रश्‍न- किससे छूट जाना ? 

उत्तर - जिससे छूटने की इच्छा सब जीव करते हैं । 
[ २४ ] प्रश्‍न - किससे छूटने की इच्छा करते हें । 

उत्तर - जिससे छूटना““ चाहते हैं ? 
[ २५ ] प्रश्‍न - किससे छूटना चाहते हैं ? 

उत्तर - दुःख से। 
[ २६ ] प्रश्‍न- छूटकर किसको प्राप्त होते“ और कहां रहते हैं ? 

उत्तर - सुख को प्राप्त होते और ब्रह्म में रहते हैं। 

[ मुक्ति और बन्ध के कारण ] 

[ २७ ] प्रश्‍न- मुक्ति और बन्ध किन-किन बातों से होते हैं ? 

उत्तर - परमेश्वर की आज्ञा पालने, अधर्म्म, अविद्या, कुसङ्ग, 
कुसंस्कार, बुरे व्यसनों से अलग रहने और सत्यभाषण, परोपकार, विद्या, 
पक्षपात रहित न्याय, धर्म को वृद्धि करने, पूर्वोक्त प्रकार से परमेश्वर की 
स्तुति, प्रार्थना और “उपासना' अर्थात्‌ योगाभ्यास करने; विद्या पढ्ने- 
पढ़ाने और धर्म से पुरुषार्थ कर ज्ञान की उन्नति करने इत्यादि “सब उत्तम 
साधनों को करने*” और जो कुछ करे वह सब पक्षपात रहित न्यायधर्मानुसार 
ही करे, इत्यादि साधनों से 'मुक्ति' [होती है] और इनसे विपरीत 
ईश्वराज्ञाभङ्ग करने आदि कामों से 'बन्ध' होता है। 

[ मुक्ति में जीव का ब्रह्मा में लय नहीं ] 

[ २८ ] प्रश्न - मुक्ति में जीव का लय होता है, वा विद्यमान रहता है। 

उत्तर - विद्यमान रहता है। 
[ २९ ] प्रश्‍न- कहां रहता है ? 

उत्तर - ब्रह्म में । 
[ ३० ] प्रश्‍न - ब्रह्म कहां है ? और वह मुक्त जीव एक ठिकाने रहता है, 

वा स्वेच्छाचारी होकर सर्वत्र विचरता है ? 

उत्तर - जो ब्रह्म सर्वत्र पूर्ण है, उसी में मुकत जीव सर्वत्र अव्याहत*' 
गति [से रहता है ] अर्थात्‌ उसको कहीं रुकावट नहीं [होती वह ] विज्ञान 
आनन्द पूर्वक स्वतन्त्र विचरता है । 

[ मुक्ति में जीव स्वाभाविक शक्तियों से आनन्द भोगता है ] 

[ ३१ ] प्रश्‍न- मुक्त जीव का स्थूल शरीर रहता* है वा नहीं ? 

उत्तर - नहीं रहता । 
[ ३२ ] प्रश्‍न - फिर वह **सुख-आनन्द का भोग* कैसे करता** है ? 

उत्तर - उसके सत्य-सङ्कल्पादि स्वाभाविक गुण-सामर्थ्य* 
सब रहते हैं भौतिक [शरीर] सङ्ग नहीं रहता । जैसे- 
[ ३३ ] श्रृण्वन्‌ः* श्रोत्रं भवति, स्पर्शयन्‌ त्वग्भवति, पश्यन्‌ चक्षुर्भवति, 
रसयन्‌ रसना भवति, जिघ्रन घ्राणं भवति, मन्वानो मनो भवति, बोधयन्‌ 
बुद्धिर्भवति, चेतयँश्चितं भवत्यहंकुर्वाणोऽहंकारोभवति॥ 

शत. का. १४५ ॥ 

मोक्ष में भौतिक शरीर वा इन्द्रियों के गोलक जीव के साथ नहीं 
रहते, किन्तु अपने स्वाभाविक शुद्ध गुण रहते हें । जब सुनना चाहता हे 
तब श्रोत्र, स्पर्श करना चाहता है तब त्वचा, देखने के सङ्कल्प से चक्षु, 
स्वाद के अर्थ रसना, गन्ध के लिये घ्राण, सङ्कल्प-विकल्प करने [के] 
समय मन, निश्चय करने के लिये बुद्धि, स्मरण करने के लिये चित्त और 
६अहङ्कार करने के अर्थ “अहङ्काररूप अपनी शक्ति से जीवात्मा मुक्ति 
में हो जाता है और इच्छा मात्र* शरीर होता है जैसे शरीर के आधार रह 
कर इन्द्रियों के गोलकों के द्वारा जीव स्वकार्य्यं करता है, बैसे अपनी 
शक्ति से मुक्ति में सब आनन्द भोग लेता है। 

[ चौबीस प्रकार के जीव के सामर्थ्य ] 

[ ३४ ] प्रश्‍न- उसकी शक्ति कै प्रकार की और कितनी है ? 

उत्तर - मुख्य एक प्रकार की शक्ति है। परन्तु बल, पराक्रम, 
आकर्षण, प्रेरणा, गति, भाषण,* विवेचन, क्रिया, उत्साह, स्मरण, निश्चय, 

इच्छा, प्रेम, द्वेष, संयोग, विभाग, संयोजक, विभाजक, श्रवण, स्पर्शन, 
दर्शन, स्वादन और गन्धग्रहण तथा ज्ञान ये २४ चौबीस प्रकार के सार्म्थ्ययुक्‍त 
जीव है। इससे मुक्ति में भी आनन्द की प्राप्ति भोग करता है। 
जो मुक्ति में जीव का लय होता, तो मुक्ति का सुख कौन भोगता ? 
और जो जीव का लय मानते हे,** वे जीव के नाश ही को मुक्ति समझते 
हैं, वे तो महामूढ़ हैं । क्योंकि मुक्ति जीव की यह है कि दुःखों से छूटकर 
आनन्दस्वरूप, सर्वव्यापक, अनन्त परमेश्वर में जीव का आनन्द में रहना। 
देखो वेदान्त-शारीरक सूत्रों में- 
[ मुक्ति में जीव तथा मन आदि का अस्तित्व ] 
अभावं बादरिराह होवम्‌॥ 
[वेदान्त द. अ. ४/पा. ४/ सू. १०] 
[ ३५ ] जो बादरि व्यास जी का पिता है, वह मुक्ति में [शरीर इन्द्रिय 
आदि के अभाव को मानता है और] जीव और उसके साथ मन का भाव 
मानता है । अर्थात्‌ जीव और मन का लय पराशर जी नहीं मानते है” । वैसे 
ही- 
[ ३६ ] भावं जैमिनिर्विकल्पामननात्‌॥ 
[वेदान्त द.अ. ४/पा. ४/ सू. ११] 
और जैमिनि आचार्य्य मुक्त पुरुष के“ मन के समान सूक्ष्म शरीर, 
५ऽन्द्रियों, प्राणों आदि* को भी विद्यमान मानते हैं,“ अभाव नहीं। 
[ ३७ ] *द्वादशाहवदुभयविधं बादरायणोऽतः॥ 
[वेदान्त द. अ. ४/पा.४/सू. १२] 
व्यास मुनि मुक्ति में भाव और अभाव दोनों मानते हैं । “[ अर्थात्‌ 
दोष अविद्यादि क्लेशादि का अभाव और जीव, अन्तःकरण, आनन्द, 
प्राणों इन्द्रियों का शुद्ध भाव रहता हे ।]“ अर्थात्‌ शुद्ध सामर्थ्ययुक्त जीव 
मुक्ति में बना रहता है। अपवित्रता“*, पापाचरण, दुःख, अज्ञानादि का 
अभाव मानते हैं” 

[ ३८ ] यदा पञ्चावतिष्ठन्ते ज्ञानानि मनसा सह । 
बुद्धिश्च न विचेष्टते तामाहुः परमां गतिम्‌॥? 
यह उपनिषद्‌ का वचन है [कठोप. अ.२/व.६/म. १०] 
जब शुद्ध मन के साथ“ पांच ज्ञानेन्द्रियां जीव के साथ रहती हैं 
और बुद्धि का निश्चय स्थिर होता है, उसको “परमगति' अर्थात्‌ मोक्ष” 
कहते हैं । 
[ ३९] य आत्मा अपहतपाप्मा विजरो विमृत्युर्विशो कोवि- 
जिघत्सो ऽपिपासः सत्यकामः सत्यसङ्कल्पः सोऽन्वेष्टव्यः स 
विजिज्ञासितव्यः स सर्वाश्च लोकानाप्नोति सर्वाश्च कामान्‌ 
यस्तमात्मानमनुविद्य विजानीतीति. ॥ 
[छा. उप. प्रपा. ८/ख. ७[ प्रवाक १ ]€ 
स वा एष एतेन दैवेन चक्षुषा मनसैतान्‌ कामान्‌ पश्यन्‌ रमते॥ 
[छा. उप. प्रपा. ८/ख. १२/प्रवाक ५] 
य एते ब्रह्मलोके तं वा एतं देवा आत्मानमुपासते तस्मात्तेषा& 
सर्वे च लोका आत्ताः सर्वे च कामाः स सर्वाश्च लोकानाप्नोति 
सर्वाश्च कामान्‌ यस्तमात्मानमनुविद्य विजानातीति॥ 
[छा. उप. प्रपा. ८/खं. १२/प्रवाक ६] ॥ 
मघवन्मर्त्यं वा इद£ शरीरमात्तं मृत्युना तदस्याऽमृतस्याऽशरीर- 
स्यात्मनोऽधिष्ठानमात्तो वै सशरीरः प्रिया प्रियाभ्यां न वै सशरीरस्य 
सतः प्रियाप्रिययोरपहतिरस्त्यशरीरं वाव सन्तं न प्रियाप्रिये स्पृशतः ॥ 
छान्दो.[ उप.प्रपा. ८/खं. १२ प्रवाक १] ॥ 
जो परमात्मा अपहतपाप्मा, [है और] सर्वपाप, जरा, मृत्यु, शोक, 
क्षुधा, पिपासा से रहित, सत्यकाम, सत्यसंकल्प है, उसकी खोज और 
उसी को” जानने को इच्छा करनी चाहिये। जिस परमात्मा के सम्बन्ध से 
मुक्‍त जीव सब लोकों और सब कामों को प्राप्त होता है, जो परमात्मा को 
जानके मोक्ष के साधन और अपने को शुद्ध करना जानता है॥ 
सो यह मुक्ति को प्राप्त जीव शुद्ध दिव्य नेत्र और शुद्ध मन से 

कामों को देखता, प्राप्त होता हुआ रमण करता हे ॥ 
जो ये ब्रह्मलोक अर्थात्‌ दर्शनीय परमात्मा में स्थित होके मोक्ष 
सुख को भोगते हैं और उसी“ परमात्मा का जो कि सबका अन्तर्यामी 
आत्मा है, उसकी उपासना मुक्ति की प्राप्ति करने वाले विद्वान्‌ लोग करते 
हैं, उससे उनको सबलोक और सब काम प्राप्त होते हैं। अर्थात्‌ जो-जो 
संकल्प करते हैं, बह-वह लोक और वह-वह काम प्राप्त होता है और वे 
मुक्‍त जीव स्थूल शरीर छोड़कर संकल्पमय शरीर से आकाश में, परमेश्वर 
में विचरते हैं । क्योंकि जो शरीर वाले होते हैं, वे सांसारिक दु:ख से रहित 
नहीं हो सकते॥ 
जैसे इन्द्र से प्रजापति ने कहा है कि - हे परमपूजित धनयुकत 
पुरुष! यह स्थूल शरीर मरण धर्मा है और जैसे सिंह के“ मुख में बकरी 
होवे, वैसे यह शरीर मृत्यु के मुख के बीच है। सो शरीर 'इस मरण और 
शरीर-रहित' जीवात्मा का निवास स्थान है। इसीलिये यह जीव सुख 
और दुःख से सदा ग्रस्त“ रहता है *'क्योंकि शरीर सहित जीव की सांसारिक 
प्रसन्नता-अप्रसन्नता की निवृत्ति नहीं होती” और जो शरीर रहित मुक्‍त 
जीवात्मा ब्रह्म में रहता है, उसको सांसारिक सुख-दु:ख का स्पर्श भी नहीं 
होता, किन्तु सदा आनन्द में रहता है॥ 
[ मुक्ति से पुनरावृत्ति ] 
[ ४० ] प्रश्‍न- जीव मुक्ति को प्राप्त होकर पुनः जन्म-मरण रूप दु:ख में 
कभी आते हैं, वा नहीं ? क्योंकि- 
न च पुनरावर्त्तते न च पुनरावरत्तत इति॥ १॥ 
उपनिषत्‌ [ छां. उप. प्र. ८/खं. १५] ॥ 
अनावृत्तिः शब्दादनावृत्तिः शब्दात्‌ ॥ २॥ 
शारीरक सूत्र [वेदान्त द.अ. ४/पा. ४/सू. २२] ॥ 
यद्‌ गत्वा न निवर्त्तन्ते तद्धाम परमं मम॥ ३॥ 
भगवद्‌ गीता [अ. १५/श्लो. ६] ॥ 
इत्यादि वचनों'* से विदित होता है कि मुक्ति बही हे** जिससे 

निवृत्त होकर पुनः संसार में कभी नहीं आता । 
उत्तर - यह बात ठीक नहीं'*। क्योंकि वेद में इस बात का निषेध 
किया है- 
कस्य॑नूनं कतमस्यामृतानां मनामहे चारु देवस्य नामं। 
को नों मह्या अदितये पुनरदात्‌ पितरं च दूशेयँ मातरं च॥ १॥ 
अग्नेर्वयं" प्र॑थमस्यामृतांनां मनामहे चारु देवस्य नामं। 
स नों मह्या अदितये पुनरदात्‌ पितरं च दूशेयँ मातरं च॥२॥ 
ऋ . मं. १/ सू. २४/ मं. १-२॥ 
इदानीमिव सर्वत्र नात्यन्तोच्छेदः ॥ ३॥ 
सांख्य सू. [अ. १/ सू. १५९]॥ 

[ ४१ ] प्रश्‍न- हम लोग किसका नाम पवित्र जानें? कौन नाशरहित 

पदार्थों के मध्य में वर्त्तमान देव सदा प्रकाशस्वरूप है, हमको मुक्ति का 

सुख भुगाकर पुनः इस संसार में जन्म देता और माता तथा पिता का दर्शन 

कराता है ?॥ १॥ 

उत्तर- हम इस स्वप्रकाशस्वरूप, अनादि, सदा मुक्त परमात्मा 
का नाम पवित्र जानें, जो हमको मुक्ति में आनन्द भुगाकर*** पृथिवी में 
पुनः माता-पिता के सम्बन्ध में जन्म देकर माता-पिता का दर्शन कराता 
है। वही परमात्मा इस प्रकार मुक्ति की व्यवस्था करता [है और] 

सबका स्वामी है॥ २॥ 

जैसे इस समय बद्ध मुक्त जीव हैं, वैसे ही सर्वदा रहते हैं। 
अत्यन्त विच्छेद बन्ध वा* मुक्ति का कभी नहीं होता, किन्तु बन्ध और 

मुक्ति सदा नहीं रहते॥ ३॥ 

[ ४२ ] प्रश्‍न - तदत्यन्तविमोक्षोऽपवर्गः [ ॥ १॥ ] 
दुःखजन्मप्रवृत्तिदोषमिथ्याज्ञानानामुत्तरोत्तरापाये 
तदनन्तरापायादपवर्गः॥ २॥ 

न्याय सूत्र [अ. १/आ. १/सूत्र २२ व २]॥ 
जो दुःख का अत्यन्त विच्छेद होता है, वही 'मुक्ति' कहाती है 

[॥ १॥] 

क्योंकि मिथ्याज्ञान = अविद्या, लोभादि दोष, विषय, दुष्ट व्यसनों 
में प्रवृत्ति, जन्म और दु:ख के [सूत्रोक्त क्रम से] उत्तर-उत्तर के छूटने पर 
पूर्व-पूर्व-के निवृत्त होने ही से मोक्ष होता है, जो कि सदा बना रहता है 
[॥ २॥] 

उत्तर- यह आवश्यक नहीं है कि अत्यन्त शब्द अत्यन्ताभावः“ 
ही का नाम होवे । जैसे ' अत्यन्तं दुः खमत्यन्तं सुखं चास्य वर्त्तते’ अत्यन्त 
दुःख और अत्यन्त सुख इस मनुष्य को हे । इससे यही विदित होता है कि 
इसको बहुत दुःख वा [बहुत] सुख है। इसी प्रकार यहां भी ' अत्यन्त' 
शब्द का अर्थ जानना चाहिये। 
[ ४३ ] प्रश्‍न- जो मुक्ति से भी जीव फिर आता है तो वह कितने समय 
तक मुक्ति में रहता है ? 

उत्तर- ते ब्रह्मलोके ह*' परान्तकाले परामृतात्‌'°° परिमुच्यन्ति 
सर्वे। 

यह मुण्डक उपनिषद्‌ का वचन है [मुण्डकोप. मुं. ३/ खं. २/ मं. 
६, तुलना - तैत्ति. आरण्यक प्रपा. १०/ अनुवाक १०/ प्रवाक ३/ ऋचा 
२२] 

°वे मुक्ति प्राप्त लोग ब्रह्म में आनन्द को भोग के महाकल्प के 
पश्चात्‌ पुनः मुक्ति-सुख को छोड़ [के] संसार में आते हें 

इसकी संख्या यह है कि- तैंतालीस लाख बीस सहस, वर्षों की 
एक “चतुर्युगी', दो सहस्र चतुर्युगियों का एक ' अहोरात्र ' ऐसे तीस आहोरात्रों 
का एक 'महीना', ऐसे बारह महीनों का एक 'वर्ष', ऐसे शत-वर्षों का 
“परान्तकाल' होता है। इसको गणित की रीति से यथावत्‌ समझ 
लीजिये!" | इतना समय*” मुक्ति में सुख भोगने का है। 

[ मुक्ति से पुनरावृत्ति न होने में अनेक दोष ] 

[ ४४ ] प्रश्‍न - सब संसार और ग्रन्थकारों का यही मत है कि जिससे 
[जीव] पुनः जन्म-मरण में कभी न **आयें, [उसका नाम ही मुक्ति 


है] 

उत्तर- यह बात कभी नहीं हो सकती । क्योंकि प्रथम तो जीवों 
का सामर्थ्य, शरीरादि पदार्थ और साधन परिमित हैं, पुन: उनका फल 
अनन्त कैसे हो सकता है ? अनन्त आनन्द को भोगने का असीम सामर्थ्य, 
कर्म और साधन जीवों में नहीं, इसलिये** अनन्त सुख नहीं भोग सकते । 
जिनके साधन अनित्य हैं, उनका फल नित्य कभी नहीं हो सकता । और 
जो मुक्ति में से लौटकर कोई भी जीव इस संसार में न आवे, तो संसार 
का 'उच्छेद' अर्थात्‌ जीव निश्शेष हो जाने चाहियें । 
[ ४५ ] प्रश्‍न - जितने जीव मुक्त होते हैं, ईश्वर उतने नये जीव उत्पन्न 
करके संसार में रख देता है, इसलिये निश्शेष नहीं होते ।'”६ 

उत्तर- जो ऐसा होवे तो जीव अनित्य हो जायं'“* क्योंकि जिसकी 
उत्पत्ति होती है, उसका नाश अवश्य होता है, फिर तुह्यारे मतानुसार मुक्ति 
पाकर भी विनष्ट* हो जायंगे ।* [इस प्रकार] मुक्ति [भी] अनित्य हो 
गई। और मुक्ति के स्थान में बहुत-सा भीड-भड्क्का''” हो जायगा। 
क्योंकि वहां आगम अधिक और व्यय कुछ भी नहीं होने से बढ़ती का 
पारावार न रहैगा। 
[ ४६ ] और दुःख के अनुभव के विना, सुख कुछ भी नहीं हो सकता। 
जैसे कटु न हो, तो मधुर क्या। जो मधुर न हो तो कटु क्या कहावे ? 
क्योंकि एक स्वाद के दूसरे रस के विरुद्ध होने से दोनों की परीक्षा होती 
है। जैसे कोई मनुष्य मीठा=मधुर ही खाता-पीता जाय, उसको वैसा सुख 
नहीं होता, जैसा सब प्रकार के रसों के भोगने वाले को होता है। 

और जो ईश्वर अन्तवाले कर्मों का अनन्त फल देवे, तो उसका 
न्याय नष्ट हो जाय। जो जितना भार उठा सके, उतना उस पर धरना, 
बुद्धिमानों का काम है। जैसे एक मन-भार*''ब उठाने वाले के शिर पर 
दश मन धरने से भार धरने वाले की निन्दा होती है, वैसे अल्पज्ञ अल्प- 
सामर्थ्य वाले जीव पर अनन्त सुख का भार धरना, ईश्वर के लिये ठीक 
नहीं। 

और जो परमेश्वर नये जीव उत्पन्न करता है, तो जिस कारण से 

उत्पन्न होते हैं, वह चुक जायगा। क्योंकि चाहे कितना ही बड़ा धन कोश 
हो, परन्तु जिसमें व्यय है और आय नहीं, उसका कभी न कभी दिवाला 
निकल ही जाता है । इसलिये यही व्यवस्था ठीक है कि मुक्ति में जाना, 
वहां से पुनः आना ही अच्छा है। क्‍या थोड़े कारावास'*९ से “जन्म- 
कारावास' वा 'काले पानी'९' अथवा 'फांसी' को कोई अच्छा मानता 
है? जब वहां से आना ही न हो, तो 'जन्म-कारावास ' से इतना ही अन्तर 
है कि वहां मजूरी नहीं करनी पड़ती। और ब्रह्म में लय होना [मानो] 
समुद्र में डूब मरना है। 
[ जीव ईश्वर के सदृश कभी नहीं होता ] 

[ ४७ ] प्रश्न - जैसे परमेश्वर नित्यमुक्त, पूर्ण सुखी है, वैसे ही जीव भी 
नित्यमुक्त और सुखी रहेगा तो कोई भी दोष न आवेगा। 

उत्तर- परमेश्वर अनन्तस्वरूप, सामर्थ्य, गुण-कर्म-स्वभाव वाला 
है इसलिये वह कभी अविद्या और दुःख बन्धन में नहीं गिर सकता | जीव 
मुक्‍त होकर भी शुद्धस्वरूप, अल्पज्ञ और परिमित गुण-कर्म-स्वभाव 
वाला रहता है, [इसलिये वह] परमेश्वर के सदृश कभी नहीं होता ॥४* 

[ मुक्ति जन्म-मरण के सदृश नहीं ] 

[ ४८ ] प्रश्‍न- जब ऐसा* है; तो मुक्ति भी जन्म-मरण के सदृश हुई ।/5 
*१०इसके लिये परिश्रम“ करना व्यर्थ है। 

उत्तर - मुक्ति जन्म-मरण के सदृश नहीं क्योंकि जब तक ३६००० 
(छत्तीस सहस्र) वार [सृष्टि] उत्पत्ति और प्रलय का जितना समय 
होता है, उतने समय पर्यन्त [जीवों का] मुक्ति के आनन्द में रहना 
[और], दुःख का न होना, क्या छोटी बात है ? जब आज खाते-पीते हो, 
कल भूख लगने वाली है, पुनः इसका उपाय क्यों करते हो ? जब क्षुधा, 
तृषा, क्षुद्रधन, राज्य, प्रतिष्ठा, स्त्री-सन्तान आदि के लिये उपाय करना 
आवश्यक है, तो मुक्ति के लिये क्यों न करना ? जैसे मरना अवश्य है, तो 
भी जीवन का उपाय किया जाता है, वैसे ही मुक्ति से लौटकर जन्म में 
आना है, तथापि उसका उपाय करना अत्यावश्यक है। 

[ 'साधन-चतुष्टय ' अर्थात्‌ मुक्ति के चार साधन ] 
[ ४९ ] प्रश्‍न - मुक्ति के क्या-क्या” साधन हैं ? 

उत्तर- कुछ साधन तो प्रथम लिख आये हैं परन्तु विशेष उपाय ये 
हैं- जो मुक्ति'* चाहे वह “जीवन मुक्त' अर्थात्‌ जिन मिथ्याभाषणादि 
पाप कर्मों का फल दुःख है, उनको छोड़ सुखरूप फल को देने वाले 
सत्यभाषणादि धर्माचरण अवश्य करे ।** जो कोई दुःख को छुड़ाना* 
और सुख को प्राप्त होना चाहै, वह अधर्म को छोड़ धर्म अवश्य करे। 
क्योंकि दुःख का पापाचरण और सुख का धर्माचरण मूल कारण हे । 

[ मुक्ति का प्रथम साधन-विवेक ] 

सत्पुरुषों के संग से 'विवेक' अर्थात्‌ सत्यासत्य, धर्माधर्म, 
कर्ततव्याकर्त्तव्य का निश्चय अवश्य' 'ञ करें, पृथकू-पृथकू जानें और ' शरीर ' 
अर्थात्‌ जीव-पञ्चकोशों का विवेचन करें 
[ ५० ] [ पञ्च कोश ] एक- ' अन्नमय' जो त्वचा से लेकर अस्थिपर्यन्त 
का समुदाय पृथिवीमय है। दूसरा- 'प्राणमय' जिसमें “प्राण” अर्थात्‌ 
जो भीतर से बाहर जाता, ' अपान' जो बाहर से भीतर आता, 'समान' 
जो नाभिस्थ होकर सर्वत्र शरीर में रस पहुँचाता, “उदान' जिससे कंठस्थ 
अन्न-पान खैंचा जाता और बल-पराक्रम होता है, ' व्यान' जिससे सब 
शरीर में चेष्टा आदि कर्म जीव करता है। तीसरा- मनोमय' जिसमें मन 
के साथ अहङ्कार, [और] वाक्‌, पाद, पाणि, पायु और उपस्थ पांच कर्म 
इन्द्रियां हैं । चौथा-' विज्ञानमय ' जिसमें बुद्धि, चित्त, [ और] श्रोत्र, त्वचा, 
नेत्र, जिह्वा और नासिका ये पांच ज्ञान इन्द्रियां [ हैं] जिनसे जीव ज्ञानादि 
व्यवहार करता है । पांचवां- ' आनन्दमय कोश ' जिसमें प्रीति- प्रसन्नता, 
न्यून आनन्द, अधिकानन्द'*, आनन्द, और आधारण** कारण रूप प्रकृति 
है। ये पांचकोश** कहाते हैं । इन्हीं से जीव सब प्रकार के कर्म, उपासना 
और ज्ञानादि व्यवहारों को करता हे । 
[ ५१ ] तीन अवस्थायें - एक 'जाग्रत' दूसरी 'स्वप्न' और तीसरी 
*सुषुप्ति' अवस्था कहाती है। 

[ ५२] तीन शरीर हैं- एक ' स्थूल' जो यह दीखता है। दूसरा - पांच 
प्राण, पांच ज्ञानेन्द्रिय, पांच सूक्ष्मभूत और मन तथा बुद्धि इन सत्तरह 
तत्त्वों का समुदाय ' 'सूक्ष्मशरीर ' कहाता हे । यह सूक्ष्म शरीर जन्ममरणादि 
में भी जीव के साथ रहता है। इसके दो भेद हैं- एक ' भौतिक ' अर्थात्‌ 
जो सूक्ष्म-भूतों के अंशों से बना है। दूसरा - (स्वाभाविक ' जो जीव का 
स्वाभाविक गुण रूप है।यह दूसरा [ स्वाभाविक ] अभौतिक ”*४ 
शरीर मुक्ति में भी रहता है। इसी से जीव मुक्ति में सुख को भोगता है। 
तीसरा “कारण ' - जिसमें सुषुप्ति अर्थात्‌ गाढ़ निद्रा होती है, वह प्रकृति 
रूप होने से सर्वत्र विभु और सब जीवों के लिये एक है । चौथा ' तुरीय ' 
शरीर** वह कहाता है- जिसमें जीव समाधि से परमात्मा के आनन्दस्वरूप 
में मग्न होते हैं। इसी समाधि संस्कारजन्य शुद्ध शरीर का पराक्रम मुक्ति 
में भी यथावत्‌ सहायक रहता है। 

[ ५३ ] इन सब कोषों और, अवस्थाओं से जीव पृथक्‌ है। “क्योंकि 
जब मृत्यु होता है, तब सब कोई कहते हैं कि जीव निकल गया। यही 
जीव सबका प्रेरक, सबका धर्त्ता, साक्षी, कर्ता, भोक्ता कहाता है। जो 
कोई ऐसा कहे कि जीव कर्त्ता-भोक्ता नहीं तो उसको जानो कि वह 
अज्ञानी, अविवेकी है। '**क्योंकि जीव के अतिरिक्त जो ये सब जड़ 
पदार्थ हैं! इनको सुख-दुःख का भोग वा पुण्य-पाप कर्त्तव्य कभी नहीं 
हो सकता। हां, इनके सम्बन्ध से जीव पुण्य-पापों का कर्ता और सुख- 
दुःखों का भोक्ता है। 

[ ५४ ] जब इन्द्रियां अर्थो में, मन इन्द्रियों और आत्मा मन के साथ 
संयुक्त होकर प्राणों को प्रेरणा करके अच्छे व बुरे कर्मो में लगाता है! 
तभी वह बहिर्मुख हो जाता है। उसी समय भीतर से [अच्छे कर्मों में] 
आनन्द, उत्साह, निर्भयता और बुरे कर्मों में भय, शंका, लज्जा उत्पन्न 
होती है, वह अन्तर्यामी परमात्मा की शिक्षा है। जो कोई इस शिक्षा के 
अनुकूल वर्तता है, वह मुक्तिजन्य सुखों को प्राप्त होता है। और जो 
विपरीत वर्त्तता है, वह बन्धजन्य दु:ख भोगता है । 

[ मुक्ति का द्वितीय साधन- वैराग्य ] 
[ ५५ ] दूसरा साधनः२२ - 'वैराग्य' अर्थात्‌ जो विवेक से सत्यासत्य 
को जाना हो, उसमें से सत्याचरण का ग्रहण और असत्याचरण का त्याग 
करना। विवेक यह हे- जो पृथिवी से लेकर परमेश्वर पर्यन्त पदार्थों 
को** गुण, कर्म, स्वभाव से जानकर'** - परमेश्वर की आज्ञा-पालन 
और उपासना में तत्पर होना, उससे विरुद्ध न चलना। सृष्टि से उपकार 
लेना [भी] विवेक** कहाता है | 
[ मुक्ति का तृतीय साधन षट्क सम्पत्ति ] 
[ ५६ ] तत्पश्चात्‌ ' तीसरा साधन-' षट्क सम्पत्ति '** अर्थात्‌ छः प्रकार 
के कर्म करना । एक-' शम' जिससे अपने आत्मा और अन्तःकरण को 
अधर्म आचरण से हठाकर धर्माचरण में सदा प्रवृत्त रखना | दूसरा- 'दम' 
जिससे श्रोत्रादि इन्द्रियों और शरीर को व्यभिचारादि बुरे कर्मो से हठाकर 
जितेन्द्रियत्वादि शुभ कर्मो में प्रवृत्त रखना । तीसरा- ' उपरति ' जिससे दुष्ट 
कर्म करने वाले पुरुषों से सदा दूर रहना । चौथा- ' तितिक्षा ' चाहे निन्दा, 
स्तुति, हानि, लाभ कितना ही क्यों न हो, परन्तु हर्ष-शोक को छोड़, 
मुक्तिसाधनों में सदा लगे रहना | पांचवां-' श्रद्धा ' जो वेदादि सत्य - 
शास्त्रों और इनके बोध से पूर्ण आप्त विद्वान्‌ सत्योपदेष्टा महाशयों के 
वचनों पर विशवास करना । छठा- 'समाधान' चित्त को एकाग्रता; ये छः 
मिलकर एक साधन तीसरा कहाता है। 
[ मुक्ति का चतुर्थ साधन ' मुमुक्षुत्व' ] 
[ ५७ ] चौथा *"[ साधन ] - ' मुमुक्षुत्व’ अर्थात्‌ जैसे क्षुधा-तृषातुर को 
अन्न-जल के अतिरिक्त दूसरा कुछ भी अच्छा नहीं लगता, वैसे मुक्ति के 
साधन और मुक्ति के अतिरिक्त, दूसरे में प्रीति न होना ये चार साधन। 
[ अनुबन्ध-चतुष्टय ] 

और चार ' अनुबन्ध ' अर्थात्‌ साधनों के पश्चात्‌ ये कर्म करने 
होते हैं- 
[५८] [प्रथम ‘अधिकारी '- ]'* इनमें से जो इन चार साधनों से युक्‍त 

पुरुष होता है, वही मोक्ष का 'अधिकारी' होता हे । 
[५९] दूसरा - “सम्बन्ध '- ब्रह्म की प्राप्ति रूप मुक्ति प्रतिपाद्य और 
वेदादिशास्त्र प्रतिपादक को यथावत्‌ समझ कर अन्वित करना | 
[ ६० ] तीसरा- विषयी '१२९ - सब शास्त्रों का प्रतिपादन-विषय ब्रह्म, 
उसकी प्राप्ति रूप विषय वाले पुरुष का नाम “विषयी ' है । 
[ ६१ ] चौथा -' प्रयोजन '- सब दुःखों की निवृत्ति और परमानन्द को 
प्राप्त होकर मुक्ति सुख का होना, ये “चार अनुबन्ध' कहाते हें । 

[ श्रबण-चतुष्टय ] 
[ ६२ ] तदनन्तर ' श्रवणचतुष्टय “| एक - ' श्रवण'- जब कोई 
विद्वान्‌-उपदेश करे तब शान्त [हो], ध्यान देकर सुनना, विशेषतः ब्रह्म 
विद्या के सुनने में अत्यन्त ध्यान देना चाहिये [ क्यों ]कि यह सब विद्याओं 
में सूक्ष्म विद्या है । 
[ ६३ ] सुनकर दूसरा - 'मनन' एकान्त** में बैठके सुने हुए का विचार 
करना, जिस बात में शङ्का हो [उसको] पुनः पूछना । और सुनते समय भी 
वक्ता और श्रोता उचित समझें तो पूछना और समाधान करना। 
[ ६४ ] तीसरा- ' निदिध्यासन ' जब सुनने और मनन करने से निःसन्देह 
हो जाय तब समाधिस्थ होकर उस बात को ध्यान योग से*१* देखना- 
समझना कि वह जैसा सुना था, विचारा था, वैसा है वा नहीं । 

[ ६५ ] चौथा- ' साक्षात्कार अर्थात्‌ जैसा पदार्थ का स्वरूप, गुण और 
स्वभाव हो, वैसा यथातथ्य'* जान लेना, - ' श्रवणचतुष्टय' कहाता हे । 
[ मुक्ति के अन्य साधन ] 

[ ६६ ] सदा “तमोगुण' = अर्थात्‌ क्रोध, मलिनता, आलस्य, प्रमाद 
आदि; 'रजोगुण'= अर्थात्‌ ईर्ष्या-द्वेष, काम, अभिमान, विक्षेप आदि 
दोषों से अलग होके, 'सत्त्व * = अर्थात्‌ शान्त प्रकृति, पवित्रता, विद्या- 
विचार [शीलता] आदि गुणों को धारण करें । 'मैत्री ”* = सुखी जनों से 
मित्रता, “करूणा' = दु:खी जनों पर दया, ' मुदिता' = पुण्यात्माओं से 
हर्षित होना, “ उपेक्षा ' दुष्टात्माओं से प्रीति और न वैर करना । नित्य प्रति 

न्यून से न्यून दो घण्टा पर्यन्त मुमुक्षु ध्यान अवश्य करे। जिससे भीतर के 
मन आदि पदार्थ साक्षात्‌ हों। 
[ आत्मा शरीर से पृथक है ] 
[ ६७ ] देखो! अपने चेतनस्वरूप हैं, इसी से ज्ञानस्वरूप और मन के 
साक्षी हें । क्योंकि जब मन शान्त, चञ्चल, आनन्दित वा विषादयुक्त होता 
है, उसको यथावत्‌ देखते हें । वैसे ही इन्द्रियों-प्राणों आदि के ज्ञाता, 
पूर्वदृष्ट के स्मरण कर्त्ता“ और एक “काल में अनेक पदार्थो के वेत्ता, 
धारणाकर्षणकर्ता और सबसे पृथक्‌ हैं|“ जो पृथक्‌ न होते तो स्वतन्त्र 
कर्त्ता, इनके“ प्रेरक, अधिष्ठाता कभी नहीं हो सकते। 
[ पांच के प्रकार के क्लेश ] 
[ ६८ ] अविद्याऽस्मितारागद्वेषाभिनिवेशाः पञ्च क्लेशाः `° 
योगशास्त्रे पादे**२/ सू. ३॥ 

इनमें से 'अविद्या' का स्वरूप कह आये“ । पृथक्‌ वर्त्तमान 
बुद्धि को आत्मा से भिन्न न समझना ' अस्मिता '** सुख में प्रीति ' राग'। 
दुःख में अप्रीति 'द्वेष'। और सब प्राणिमात्र को यह इच्छा सदा रहती है 
[कि] 'मैं सदा शरीरस्थ रहूं मरू नहीं! [इस] मृत्यु दुःख से त्रास 
' अभिनिवेश' कहाता है । इन पांच क्लेशों को योगाभ्यास विज्ञान से छुड़ा 
के ब्रह्म को प्राप्त होके, मुक्ति के परमानन्द को भोगना चाहिये। 

[ तथा कथित मुक्तियों की आलोचना ] 

[ ६९ ] प्रश्‍न- जैसी मुक्ति आप मानते हैं वैसी अन्य कोई नहीं मानता। 
देखो! जैनी लोग मोक्षशिला“* और शिवपुर में जाके चुप-चाप बैठे 
रहना; ईसाई चौथे“““ आसमान, जिसमें विवाह“ लड़ाई बाजे-गाजे वस्त्रादि 
धारण से आनन्द भोगना; वैसे ही मुसलमान सातवें आसमान; वाममार्गी 
श्रीपुर; शैव कैलाश; वैष्णव वैकुण्ठ; और गोकुलिये गोसाई गोलोक आदि 
में जाकर“ उत्तम स्त्री, अन्न, पान, वस्त्र स्थान आदि को प्राप्त होकर 
आनन्द में रहने को मुक्ति मानते हैं । 

पौराणिक लोग 'सालोक्य' = ईश्वर के लोक में निवास, ' सानुज्य' 

= छोटे भाई के सदृश ईश्वर के साथ रहना, [वा] 'सारूप्य' = जैसी 
उपासनीय देव की आकृति है, वैसा बन जाना, 'सामीप्य' सेवक के 
समान ईश्वर के समीप रहना, 'सायुज्य' ईश्वर से संयुक्‍त हो जाना, ये 
चार“< प्रकार की मुक्ति मानते हैं। वेदान्ती लोग ब्रह्म में लय होने को 
मोक्ष समझते हैं। 

उत्तर -““जैनियों की बारहवें, ईसाइयों की तेरहवें और चौदहवें 
[समुल्लास] में मुसलमानों की मुक्ति“ आदि का विषय विशेषकर 
लिखेंगे। जो वाममार्गी श्रीपुर में जाकर लक्ष्मी के सदृश स्त्रियां [ प्राप्त 
होना], मद्य-मांस आदि खाना-पीना, रंग-राग, भोग करना मानते हैं, वह 
यहाँ से कुछ विशेष नहीं। वैसे ही महादेव और विष्णु के सदृश आकृति 
वाले [तथा] पार्वती और लक्ष्मी के सदृश स्त्रीयुक्त होकर आनन्द भोगना 
[आदि को मुक्ति मानते हैं। वे], यहां के धनाढ्य राजाओं से अधिक 
इतना ही लिखते हैं कि “' वहां रोग न होंगे '' और युवावस्था*** रहेगी यह 
उनकी बात मिथ्या है। क्योंकि जहां भोग वहां रोग**, जहां रोग वहां 
वृद्धावस्था अवश्य होती है। 

और पौराणिकों से पूछना चाहिये कि जैसी तुह्यारी चार-प्रकार 
की मुक्ति है, वैसी तो कृमि-कीट-पतङ्ग पश्वादिकों की भी स्वतः सिद्ध 
[और] प्राप्त है, क्योंकि ये जितने लोक हैं वे सब ईश्वर के हैं, इन्हीं में 
सब जीव रहते हैं, इसलिये 'सालोक्य' मुक्ति अनायास प्राप्त है। 
“सामीप्य '- ईश्वर सर्वत्र व्याप्त होने से सब उसके समीप हैं, इसलिये 
' सामीप्य ' मुक्ति स्वतः सिद्ध है । ' सानुज्य' जीव ईश्वर से सब प्रकार 
छोटा और चेतन होने से स्वतः बन्धुवत्‌ है, इससे 'सानुज्य' मुक्ति भी 
विना प्रयत्न के सिद्ध है। और सब जीव सर्वव्यापक परमात्मा में व्याप्य 
होने से संयुक्त हैं, इससे 'सायुज्य' मुक्ति भी स्वतः सिद्ध है। और जो 
अन्य साधारण नास्तिक*** लोग मरने पर तत्त्वों में तत्त्व मिलने को मुक्ति 
मानते हैं, बह तो कुत्ते, गधे आदि को भी प्राप्त है। 

ये मुक्तियां नहीं है। किन्तु एक प्रकार का बन्धन है। क्योंकि ये 

लोग शिवपुर, मोक्षशिला, चौथे आसमान, सातवें आसमान, श्रीपुर, कैलाश, 
वैकुण्ठ, गोलोक को एक देश में स्थान-विशेष मानते हैं। जो वे उन 
स्थानों से पृथक्‌ हों तो मुक्ति छूट जाय। इसीलिये जैसे १२ पत्थर के 
भीतर“ टूष्टिबन्ध'* होते हैं, उसके समान बन्धन में होंगे। मुक्ति तो यही 
है कि जहां इच्छा हो वहां विचरे कहीं अटके नहीं। न भय, न शङ्का न 
दुःख होता है।** जो जन्म है वह 'उत्पत्ति' और मरना 'प्रलय' कहा 
है ।'%° समय पर [पुनः] जन्म लेते हैं | 
[ पूर्व जन्म और मृत्यु को बातों का स्मरण क्यों नहीं होता ] 

[ ७० ] प्रश्‍न- जन्म एक है वा अनेक ?*< 

उत्तर - अनेक । 
[ ७१ ] प्रश्‍न- जो अनेक हों, तो पूर्व जन्म और मृत्यु की बातों का स्मरण 
क्यों नहीं ? 

उत्तर - जीव अल्पज्ञ है, त्रिकालदर्शी नहीं, इसलिये स्मरणः% 
नहीं रहता। और जिस मन से ज्ञान करता है, वह भी एक समय में दो ज्ञान 
नहीं कर सकता। भला पूर्व जन्म की बात तो दूर रहने दीजिये, इसी देह 
में जब गर्भ में जीव था, शरीर बना, पश्चात्‌ जन्मा, तब** पांचवें वर्ष से 
पूर्व तक जो-जो बातें हुई हैं, उनका स्मरण क्यों नहीं कर सकता ? और 
जाग्रत वा स्वप्न में बहुत सा व्यवहार प्रत्यक्ष करके जब ' सुषुप्ति' अर्थात्‌ 
गाढ़ निद्रा होती है, तब जाग्रतादि के व्यवहार का स्मरण क्यों नहीं कर 
सकता ? और तुमसे कोई पूछे कि बारह वर्ष से पूर्व तेरहवें वर्ष के पांचवें 
महीने के नवमे दिन दस बजे पर पहली मिनट में तुमने क्या किया था ? 
तुह्यारा मुख, हाथ, कान**, शरीर किस ओर किस प्रकार का था ? और 
मन में क्या विचार” था ? [तो कुछ न बता सकोगे।] जब इस शरीर में 
ऐसा हाल** है तो पूर्वजन्म को बातों के स्मरण में शङ्का करना केवल 
लड़केपन की बात है। और जो स्मरण नहीं होता है, इसी से जीव सुखी 
है, नहीं तो सब जन्मों के दुःखों को देख-देखकर दुःखित होकर मर 
जाता। जो कोई पूर्व और पीछे जन्म के वर्त्तमान को जानना चाहे, तो भी 

नहीं जान सकता**, क्‍योंकि जीव का ज्ञान और स्वरूप अल्प है। यह 
बात ईश्वर के जानने योग्य है, जीव के नहीं । 
[ पूर्व जन्म के विस्मृत कर्मो का फल देना निरर्थक नहीं ] 

[ ७२ ] प्रश्‍न- “जब जीवों को पूर्व [किये पापों] का ज्ञान नहीं और 
ईश्वर उनको** दण्ड देता है तो जीवों का सुधार नहीं हो सकता। क्योंकि 
जब **उनके पाप कर्मा को जनाकर दण्ड देवे तो पुनः जीव उन बुरे कर्मो 
से बच सकें |° 

उत्तर**<- तुम ज्ञान कें प्रकार का मानते हो ? 
[ ७३ ] प्रश्‍शनः*- प्रत्यक्षादि प्रमाणों से आठ प्रकार का। 

उत्तर - तो तुम जन्म से लेकर समय-समय में प्राप्त राज्य, धन, 
बुद्धि, विद्या तथा दारिद्र्य, निर्बुद्धिता, मूर्खता आदि सुख-दु:ख संसार में 
देखकर पूर्व-जन्म का ज्ञान क्यों नहीं करते ? जैसे एक अवैद्य और एक 
वैद्य को कोई रोग हो, उसका निदान अर्थात्‌ कारण वैद्य जान लेता [है] 
और अवैद्य“ नहीं जान सकता | उसने वैद्यकविद्या पढ़ी है और दूसरे ने 
नहीं। परन्तु ज्वरादि रोग के होने से अवैद्य भी इतना जान सकता है कि 
मुझसे कोई कुपथ्य हो गया है, जिससे मुझे यह रोग हुआ है। वैसे ही 
जगत्‌ में सुख-दुःख आदि की विचित्र घटती-बढ़ती देख के'“** पूर्व 
जन्म को अनुमान से क्यों नहीं जान लेते ?*“** 

और जो पूर्वजन्म को न मानोगे, तो परमेश्वर पक्षपाती हो जाता 
है। क्योंकि विना पाप के दारिद्र्यादि दुःख और विना पूर्वसञ्चित पुण्य के 
राज्य, धनाढ्यता और बुद्धि“? उसको क्यों दी। और पूर्वजन्म के पाप- 
पुण्य के अनुसार दुःख-सुख के देने से परमेश्वर न्यायकारी यथावत्‌ रहता 
है। 
[ ७४ ] प्रश्‍न- एक जन्म होने से भी परमेश्वर न्यायकारी हो सकता हे । 
जैसे सर्वोपरि राजा जो करे सो न्याय । जैसे माली अपने उपवन में छोटे 
और बड़े वृक्ष लगाता, किसी को काटता, उखाड़ता और किसी की रक्षा 
करता, बढ़ाता है। जिसकी'“' जो वस्तु है, उसको वह चाहे जैसे रक्खे। 

उसके ऊपर कोई भी दूसरा न्याय करने वाला नहीं, जो उसको दण्ड दे 
सके, वा ईश्वर किसी से डरे। 

उत्तर - परमात्मा जिसलिये न्याय चाहता [है अतः] करता है, 
अन्याय कभी नही करता, इसीलिये व पूजनीय और बड़ा है। जो न्याय 
विरुद्ध करे वह ईश्वर ही नहीं। जैसे माली युक्ति के विना, सड़क'* में 
अथवा अस्थान में वृक्ष लगाने, न काटने योग्य को काटने, अयोग्य को 
बढ़ाने, योग्य को न बढ़ाने से दूषित होता है, इसी प्रकार विना कारण के 
करने से ईश्वर को दोष लगे। 

परमेश्वर के लिये न्याययुक्त काम करना अवश्य*“ है, क्योंकि 
वह स्वभाव से पवित्र व न्यायकारी है। जो उन्मत्त के समान काम करे तो 
जगत्‌ के '“*अश्रेष्ठ न्यायाधीश से भी न्यून और अप्रतिष्ठित होवे । क्या इस 
जगत्‌ में विना योग्यता के [और] उत्तम काम किये प्रतिष्ठा और दुष्ट काम 
किये विना दण्ड देने वाला निन्दनीय [और] अप्रतिष्ठित नहीँ होता? 
इसलिये ईश्वर अन्याय नहीं करता, इसी से किसी से नहीं डरता। 

[ कर्मानुसार ही भोगादि ] 

[ ७५ ] प्रश्‍न- परमात्मा ने प्रथम ही से जिसके लिये जितना देना विचारा 
है, उतना देता और“ जितना कम करना है, उतना कम करता है |“ 

उत्तर - उसका विचार जीवों के कर्मानुसार होता है, अन्यथा 
नहीं। जो अन्यथा हो, तो वही अपराधी अन्यायकारी होवे। 
[ ७६ ] प्रश्न- बड़े छोटों को एक सा ही सुख दु:ख है। बड़ों को बड़ी 
चिन्ता और छोटों को छोटी । जैसे- किसी साहूकार का विवाद राजघर में 
लाख रुपयों का हो, तो बह अपने घर से पालकी में बैठकर कचहरी में 
उष्णकाल में जाता हो। बाजार में होके उसको जाता देखकर अज्ञानी लोग 
कहते हैं कि - “' देखो“ पूर्व जन्म के पुण्य और पाप का प्रत्यक्ष फल 
यही है कि“* एक पालकी में आनन्द पूर्वक बैठा है और दूसरे विना जूते 
पहिरे ऊपर-नीचे से तप्यमान होते हुए पालकी को उठा कर ले जाते हें ।'' 
परन्तु बुद्धिमान्‌ लोग इसमें यह जानते हैं कि जैसे-जैसे कचहरी निकट 

आती जाती हे, वैसे-वैसे साहूकार को बड़ा शोक और सन्देह बढ़ता जाता 
और कहारों को आनन्द होता'“* है। जब कचहरी पहुँचते हैं तब सेठजी 
इधर-उधर जाने का विचार करते हैं कि प्राइविवाक्‌ (= वकील) के 
पास जाऊं वा सरिश्तःदार के पास'““ आज हारूंगा वा जीतूंगा, न जाने 
क्या होगा।“ और कहार लोग तमाखू पीते“, और प्रसन्न होकर आनन्द 
में सोते हैं। जो वह जीत जाय तो कुछ सुख और जो हार जाय तो सेठजी 
दुःख सागर में डूब जायें और वे कहार जैसे के वैसे रहते हैं। 

इसी प्रकार जब राजा सुन्दर कोमल निछोने में सोता'*° है। तो भी 
शीघ्र निद्रा नहीं आती और मजूर कङ्कर, पत्थर मट्टी, और ऊ॑चे-नीचे 
स्थल पर सोता है उसको झट निद्रा आती है । वैसे'** सर्वत्र समझ लो। 

उत्तर - यह समझ आज्ञानियों की है। क्या किसी साहूकार से कहें 
कि तू कहार बन जा और कहार से कहें कि तू साहूकार बन जा, तो 
साहूकार कभी कहार बनना नहीं [चाहता] और कहार साहूकार बनना 
चाहता है। जो सुख-दुःख बराबर होता, तो अपनी-अपनी अवस्था छोड़ 
नीच और ऊंच बनना दोनों न चाहते। 

देखो, एक जीव विद्वान, पुण्यात्मा, श्रीमान्‌ राजा को राणी के गर्भ 
में आता और दूसरा महादरिद्र घसियारी के गर्भ में आता है । एक को गर्भ 
से लेकर सर्वथा सुख और दूसरे को सब प्रकार दुःख मिलता है । एक जब 
जन्मता है, तब युक्ति से नाड़ी छेदन सुन्दर सुगन्धियुक्त जलादि से स्नान, 
दुग्धपानादि यथायोग्य प्राप्त होते हैं जब वह दूध पीना चाहता है तो उसके 
साथ मिश्री आदि मिलाकर यथेष्ट मिलता है उसको प्रसन्न रखने के लिये 
नौकर-चाकर, खिलौने, सवारी [होते हैं], उत्तम स्थानों में [ भ्रमण और] 
लाड से आनन्द होता है। दूसरे का जन्म जङ्गल में होता, स्नान के लिये 
जल भी नहीं मिलता, जब दूध पीना चाहता तब दूध के बदले में घुरकाया 
और घूंसा-थपेड़ा** आदि से पीटा जाता है । अत्यन्त आर्तस्वर से रोता है, 
कोई नहीं पूछता, इत्यादि जीवों को विना [पूर्व जन्म के] पुण्य पाप के 
सुख-दुःख होने से परमेश्वर पर दोष आता है। 

दूसरा जैसे विना किये कर्मों के सुख-दुःख मिलते हैं, तो आगे 
स्वर्ग-नरक भी न होना चाहिये। क्योंकि जैसे परमेश्वर ने इस समय विना 
कर्मो के सुख-दुःख दिया है, वैसे मरे पीछे भी जिसको चाहेगा उसको 
स्वर्ग में और जिसको चाहेगा नरक में भेज देगा । पुन: सब जीव अधर्मयुक्त 
हो जायेंगे, धर्म क्यों करें? क्योंकि धर्म का फल मिलने में सन्देह है। 
[वह] परमेश्वर के हाथ है जैसी उसकी प्रसन्नता होगी वैसा करेगा, तो 
[जीवों को ] पाप-कर्मो में भय न होकर संसार में पाप की वृद्धि और धर्म 
का क्षय हो जायगा।* इसलिये पूर्व जन्म के पुण्य-पाप के अनुसार 
वर्तमान जन्म और वर्तमान तथा पूर्व“ जन्म के कर्मानुसार भविष्यत्‌ 
जन्मः होते हैँ | 

[ प्राणिमात्र में जीव की समानता ] 

[ ७७ ] प्रश्न- मनुष्यों और अन्य पश्वादि के शरीर में जीव एकसे** हैं, 
वा भिन्न-भिन्न जाति के ? 

उत्तर - जीव एक से हैं। परन्तु पाप-पुण्य के योग से मलिन और 
पवित्र होते हैं । 

[ पाप-पुण्य के कारण विभिन्न योनियों की प्राप्ति ] 

[ ७८ ] प्रश्‍न- मनुष्य का जीव पश्वादि में और'* पश्वादि का जीव*”* 
मनुष्य के शरीर में और स्त्री का पुरुष के, पुरुष का स्त्री के शरीर में 
जाता-आता है, वा नहीं ? 

उत्तर - हां, जाता-आता है। 

२०९ [प्रश्‍न- किस प्रकार जाता-आता है ?]** 

उत्तर- ***जब पाप बढ़ जाता, पुण्य न्यून होता है, तब मनुष्य के 
जीव को पश्वादि नीच शरीर और जब धर्म अधिक तथा अधर्म न्यून होता 
है तब 'देव' अर्थात्‌ विद्वान्‌ का शरीर मिलता है और जब पुण्य पाप 
बराबर होता है, तब साधारण मनुष्य-जन्म होता है। इसमें भी पुण्य पाप 
के उत्तम, मध्यम और निकृष्ट होने से मनुष्यादि में भी उत्तम, मध्यम, 
निकृष्ट शरीरादि सामग्री वाले होते हैं। और जब अधिक पाप का फल 

पश्वादि शरीरों में भोग लेता हे*”*, पुन: पुण्य-पाप के तुल्य रहने से 
मनुष्य शरीर में आता और [ अधिक] पुण्य के फल भोगकर फिर भी 
मध्यस्थ मनुष्य के शरीर में आता है। 

जब शरीर से [जीव] निकलता है उसी का नाम 'मृत्यु' और 
शरीर के साथ संयोग होने का नाम “जन्म *"*हे । जब शरीर छोड़ता तब 
यमालय अर्थात्‌ आकाशस्थ वायु में रहता है। क्योंकि यमेन वायुना वेद 
में लिखा** है कि यम नाम वायु का है, गरुण-पुराण का कल्पित यम 
नहीं। इसका विशेष खण्डन-मण्डन ग्यारहवें'`* समुल्लास में लिखेंगे। 
पश्चात्‌ ' धर्मराज' अर्थात्‌ परमेश्वर उस जीव के पाप-पुण्यानुसार जन्म 
देता है। 

वह वायु, अन्न, जल अथवा शरीर के छिद्र द्वारा दूसरे के शरीर 
में ईश्वर की प्रेरणा से प्रविष्ट होता हे जो प्रविष्ट होकर क्रमशः वीर्य्य में 
जा, गर्भ में स्थित हो, शरीर धारण कर, बाहर आता है । जो स्त्री का शरीर 
धारण करने योग्य कर्म हों तो स्त्री, और पुरुष का शरीर धारण करने योग्य 
कर्म हों, तो पुरुष के शरीर में प्रवेश करता है। और नंपुसक'** गर्भ की 
स्थिति, स्त्री-पुरुष का शरीर-सम्बन्ध होने पर रज-वीर्य के बराबर होने 
से होती है ।९*° 

इसी प्रकार नाना प्रकार के जन्म-मरण में तब-तक जीव पड़ा 
रहता है कि जब-तक उत्तम कर्मोपासना-ज्ञान को करके मुक्ति को नहीं 
पाता। क्योंकि उत्तम कर्मादि करने से मनुष्यों में उत्तम जन्म और मुक्ति में 
महाकल्प पर्यन्त जन्म-मरण दुःखों से रहित होकर आनन्द में रहता है। 

[ मुक्ति अनेक जन्मों के प्रयत्न से ] 

[ ७९ ] प्रश्‍न- मुक्ति एक जन्म में होती है, वा अनेक जन्मों में २८ 

उत्तर - अनेक जन्मों में | क्योंकि - 

भिद्यते'°१ हृदयग्रन्थिश्छिद्यन्ते सर्वसंशयाः । 

क्षीयन्ते चास्य कर्माणि तस्मिन्‌ दृष्टे पराऽवरे॥ 

मुण्डक. [उप., २/खं.२/मं. ८] 

जब इस जीव के हृदय की अविद्या-अज्ञानरूपी गांठ कट जाती, 
[है] सब संशय छिन्न होते और दुष्ट कर्म क्षय को प्राप्त होते हैं, तभी***अ 
परमात्मा, जो कि अपने आत्मा के भीतर और बाहर व्याप रहा हे, उसमें 
निवास करता है । 

[ मुक्ति में जीव का ब्रह्म में लय नहीं होता ] 

[ ८० ] प्रश्‍न - मुक्ति में परमेश्वर में जीव मिल जाता है, वा पृथक्‌ रहता 
है 9२९० 

उत्तर - पृथक्‌ रहता है। क्योंकि जो मिल जाय, तो मुक्ति का 
सुख कौन भोगे और मुक्ति के जितने साधन हैं, वे सब निष्फल हो 
जायं।* वह मुक्ति तो नहीं, किन्तु जीव का प्रलय जानना चाहिये। 
जब* जीव परमेश्वर को आज्ञापालन, उत्तम कर्म, सत्सङ्ग, योगाभ्यास, 
पूर्वोक्त सब साधन करता है, तब मुक्ति को पाता है । 
[ ८१ ] सत्यं ज्ञानमनन्तं ब्रह्म यो वेद निहितं गुहायां परमे व्योमन्‌। 

सोऽश्नुते सर्वान्‌ कामान्‌ सह ब्रह्मणा'२ विपश्चितेति॥ 

तैत्तिरी. [उपनि. ब्रह्मा. वल्ली । अनु. १] 

जो जीवात्मा अपनी बुद्धि और आत्मा में स्थित सत्य, ज्ञान और 
अनन्त आनन्दस्वरूप परमात्मा को जानता है, वह उस व्यापकरूप ब्रह्म में 
स्थित होके उस 'विपश्‍चित्‌' अनन्तविद्या युक्‍त ब्रह्म के साथ सब 
कामनाओं'१२* को प्राप्त होता है। अर्थात्‌ जिस-जिस आनन्द की कामना 
करता है, उस-उस आनन्द को प्राप्त होता है । यही ' मुक्ति ' कहाती है ।४* 

[ विना शरीर के स्वशक्ति से आनन्द का भोग ] 
[ ८२ ] प्रश्न जैसे शरीर के विना सांसारिक सुख नहीं भोग सकता, 
वैसे मुक्ति में विना शरीर [के] आनन्द कैसे भोग सकेगा ? 

उत्तर - इसका समाधान पूर्व कर आये हैं *$ और इतना अधिक 
सुनो-जैसे सांसारिक सुख शरीर के आधार से भोगता है, वैसे परमेश्‍वर के 
आधार [से] मुक्ति के आनन्द को जीवात्मा भोगता है। वह मुक्त जीव 
अनन्त, व्यापक ब्रह्म में स्वच्छन्द घूमता, शुद्ध ज्ञान से सब सृष्टि को 

देखता, अन्य मुक्तों के साथ मिलता, सृष्टिविद्या को क्रम से देखता हुआ 
सब लोक-लोकान्तरों में अर्थात्‌ जितने ये लोक दीखते हैं और नहीं 
दीखते, उन सब में घूमता है । वह सब पदार्थों को- जो कि उसके ज्ञान के 
सामने* हैं, “देखता हे । जितना ज्ञान अधिक** होता है उसको उतना 
ही आनन्द अधिक होता है। 
[ स्वर्ग-नरक की व्याख्या ] 

मुक्ति में जीवात्मा निर्मल होने से पूर्ण ज्ञानी** होकर उसको सब 
सन्निहित पदार्थों का भान यथावत्‌ होता है । यही सुख विशेष ' स्वर्ग' और 
विषय-तृष्णा में फसकर दुःख विशेष भोग करना 'नरक' कहाता है। 
'स्व'सुख का नाम हे । 'स्वः सुखं गच्छति यस्मिन्‌ स स्वर्गः ', ' अतो 
विपरीतो दुःख भोगो नरक इति' जो सांसारिक सुख है वह ' सामान्य 
स्वर्ग' और जो परमेश्वर की प्राप्ति से आनन्द है वहः" “विशेष स्वर्ग” 
कहाता है। 
[ ८३ ] सब जीव स्वभाव से सुख “प्राप्ति की इच्छा [करते हैं] और 
दुःख का वियोग होना चाहते हैं, परन्तु जब-तक धर्म नहीं करते और पाप 
नहीं छोड़ते, तब-तक उनको** सुख का मिलना और दुःख का छूटना न 
होगा। क्योंकि जिसका ' कारण' अर्थात्‌ मूल होता है वह नष्ट कभी नही 
होता जैसे - छिन्ने मूले वृक्षो नश्यति, तथा पापे क्षीणे दुःखं नश्यति । 
जैसे मूल कट जाने से वृक्ष नष्ट होता है, वैसे पाप को छोड़ने से दुःख नष्ट 
होता है। 

[ पाप-पुण्य की गति; सत्त्वादि के लक्षण वा प्रतीति ] 

देखो ! मनुस्मृति में पाप और पुण्य की बहुत प्रकार की गतियां- 
[ ८४ ] मानसं मनसैवायमुपभुङक्ते शुभाऽशुभम्‌। 

वाचा वाचा कृतं कर्म कायेनैव च कायिकम्‌॥ १॥ 

शरीरजैः कर्मदोषैर्याति स्थावरतां नरः। 

वाचिकैः पक्षिमृगतां मानसैरन्त्यजातिताम्‌॥ २॥ 

यो यदैषां गुणो देहे साकल्येनातिरिच्यते। 

स तदा तद्गुण प्रायं तं करोति शरीरिणम्‌॥ ३॥ 

सत्त्वं ज्ञानं तमोऽज्ञानं रागद्वेषौ रजःस्मृतम्‌। 

एतद्‌ व्यासिमदेतेषां सर्वभूताश्रितं वपुः॥ ४॥ 

तत्र यत्प्रीतिसंयुक्तं किञ्चिदात्मनि लक्षयेत्‌। 

प्रशान्तमिव शुद्धाभं सत्त्वं तदुपधारयेत्‌॥ ५॥ 

यत्तु दुःखसमायुक्तमप्रीतिकरमात्मनः। 

तद्रजोऽ प्रतिघं*** विद्यात्‌ सततं हारि देहिनाम्‌॥ ६॥ 

यत्तु स्यान्मोहसंयुक्तमव्यक्तं विषयात्मकम्‌। 

अप्रतर्क्यमविज्ञेयं तमस्तदुपधारयेत्‌॥ ७॥ 

त्रयाणामपि*** चैतैषां गुणानां यः फलोदयः । 

अग्रयो मध्यो जघन्यश्च तं प्रवक्ष्याम्यशेषतः॥ ८॥ 

वेदाभ्यासस्तपो ज्ञानं शौचमिन्द्रियनिग्रहः। 

धर्मक्रियात्मचिन्ता च सात्त्विक गुणलक्षणम्‌॥ ९॥ 

आरम्भरुचिताऽ धैर्य्यमसत्कार्यपरिग्रहः । 

विषयोपसेवा चाजस्रं राजसं गुणलक्षणम्‌॥ १०॥ 

लोभः स्वप्नोऽधृतिः `“ क्रौर्यं नास्तिक्यं भिन्नवृत्तिता। 

याचिष्णुता प्रमादश्च तामसं गुण लक्षणम्‌॥ ११॥ 

यत्कर्म कृत्वा कुर्वश्च करिष्यंश्चैव लज्जति। 

तज्ज्ञेयं विदुषा सर्व तामसं गुणलक्षणम्‌॥ १२॥ 

येनास्मिन्कर्मणा लोके ख्यातिमिच्छति पुष्कलाम्‌। 

न च शोचत्यसम्पत्तौ तद्विज्ञेयं तु राजसम्‌॥ १३॥ 

यत्सर्वेणेच्छति ज्ञातुं यन्न लज्जति चाचरन्‌।'* 

येन तुष्यति चात्मास्य तत्सत््वगुणलक्षणम्‌॥ १४॥ 

तमसो लक्षणं कामो रजसस्त्वर्थ उच्यते। 

सत्त्वस्य लक्षणं धर्मः श्रैष्ठ्यमेषां यथोत्तरम्‌॥ १५॥ 
मनु. अ. १२ [श्लो. ८-९, २५-३३, ३५-३८] ॥ 

को जानकर उत्तम स्वभाव का ग्रहण; मध्य और निकृष्ट का त्याग करे और 
यह भी निश्चय जाने कि यह** जीव जिस**" शुभ वा अशुभ कर्म को 
करता** है उसके सुख-दुःख'२९ को मन से** किये को मन से, वाणी से 
किये को वाणी से और शरीर से** किये को शरीर से*** भोगता हे॥ १॥ 

जो नर शरीर से चोरी, परस्त्रीगमन, श्रेष्टों को मारना आदि दुष्ट 
कर्म करता है उसको'** वृक्षादि** स्थावर का जन्म, वाणी से किये पाप 
कर्मा से पक्षी और मृगादि, तथा मन से किये दुष्ट कर्मों से चाण्डाल आदि 
का शरीर मिलता है॥ २॥ 

जो गुण इन जीवों के देह में अधिकता से वर्त्तता है, वह गुण उस 
जीव को अपने सदृश कर देता है॥ ३॥ 

जब आत्मा में ज्ञान हो तब 'सत्त्व' जब अज्ञान रहे तब “तम "९१° 
और जब राग द्वेष में आत्मा लगे तब ' रजोगुण' जानना चाहिये। ये तीन 
प्रकृति के गुण सब संसारस्थ पदार्थो में व्याप्त होकर रहते हैं ॥ ४॥ 

उसका विवेक इस प्रकार करना चाहिये कि जब आत्मा में प्रसन्नता, 
मन प्रसन्न, प्रशान्त के सदृश शुद्धभानयुक्त वत्ते, तब समझना कि 
सत्त्वगुण प्रधान और रजोगुण तथा तमोगुण अप्रधान हें ॥ ५॥ 

जब आत्मा और मन दु:ख संयुक्त, प्रसन्नता रहित, विषय में 
इधर-उधर ९*गमन-आगमन में लगे, तब समझना कि रजोगुण प्रधान, 
सत्त्वगुण और तमोगुण अप्रधान हैं ॥ ६॥ 

जब 'मोह' अर्थात्‌ सांसारिक पदार्थों में फसा हुआ आत्मा और 
मन हो, जब आत्मा और मन में कुछ विवेक न रहै, विषयों में आसक्त, 
तक-वितक-रहित, जानने के योग्य न हो, तब निश्चय समझना चाहिये 
कि इस समय मुझमें तमोगुण प्रधान और सत्त्वगुण तथा रजोगुण अप्रधान 
हैं॥ ७॥ 

अब जो इन तीन गुणों का उत्तम मध्यम और निकृष्ट फलोदय 
होता है, “उसको पूर्णभाव से कहते हैं ॥ ८ ॥९४ 

२*जब सत्त्वगुण का उदय होता है तब वेदों का अभ्यास”, 

धर्मानुष्ठान, ज्ञान की वृद्धि**, पवित्रता की इच्छा, इन्द्रियों का निग्रह, धर्म 
- क्रिया और आत्मा का चिन्तन होता हे, यही सत्त्वगुण का लक्षण 
है॥९॥ 

जब रजोगुण का उदय; सत्त्व और तमोगुण का**» अन्तर्भाव 
होता है, तब आरम्भ में रुचिता, धैर्यत्याग, असत्‌ कर्मों का ग्रहण, निरन्तर 
विषयों को सेवा में प्रीति होती है, तभी समझना कि रजोगुण प्रधानता से 
मुझमें वर्त्त रहा है ॥ १०॥ 

जब तमोगुण का उदय; और [ सत्व-रज] दोनों का आन्तर्भाव 
होता है, तब अत्यन्त “लोभ' अर्थात्‌ सब पापों का मूल बढ़ता [है], 
अत्यन्त आलस्य और निद्रा, धैर्य्य का नाश, क्रूरता का होना, ' नास्तिक्य' 
अर्थात्‌ वेद और ईश्वर में श्रद्धा का न रहना, अन्तःकरण की भिन्न-भिन्न 
वृत्तियां [होना] और एकाग्रता का अभाव [होना] **[जिस किसी से 
“याचना' अर्थात्‌ मांगना, ' प्रमाद' अर्थात्‌ मद्यपानादि] '*दुष्ट'* व्यसनों 
में*** फसना होवे, *“तब समझना कि तमोगुण मुझ में बढ़ कर वर्त्तता 
a ES [5 

२* यह सब तमोगुण का लक्षण विद्वान्‌ को जानने योग्य है कि 
२४४जब** अपना आत्मा, जिस कर्म को करके, करता'* हुआ और करने 
को इच्छा से लज्जा, शङ्का और भय को प्राप्त होवे, तब जानो कि मुझमें 
प्रवृद्ध तमोगुण है॥ १२॥ 

जिस कर्म से इस लोक में जीवात्मा पुष्कल प्रसिद्धि चाहता, 
दरिद्रता होने पर” भी चारण, भाट आदि को दान देना नहीं छोड़ता तब 
समझना कि मुझमें रजोगुण प्रबल है॥ १३॥ 

और जब मनुष्य का आत्मा सबसे जानने को चाहे, गुण ग्रहण 
करता जाय, अच्छे कमो में लज्जा न करे और जिस कर्म्म से आत्मा प्रसन्न 
होवे अर्थात्‌ धर्माचरण ही में रुचि रहे, तब समझना कि मुझमें सत्त्वगुण 
प्रबल है।॥ १४॥ 

तमोगुण का लक्षण काम, रजोगुण का अर्थ-संग्रह को इच्छा, 

और सत्त्वगुण का लक्षण धर्म-सेबन*“* करना है, परन्तु तमोगुण से 
रजोगुण और रजोगुण से सत्त्वगुण श्रेष्ठ है॥ १५॥ 
[ किस-किस गुण से कौन-कौन योनि प्राप्त होती है। ] 
अब जिस-जिस गुण से जिस-जिस गति को जीव प्राप्त होता है 
२५१्ज़ो-सो ¦ आगे लिखते हैँ 
[ ८५ ] देवत्वं सात्तिचका यान्ति मनुष्यत्वंच राजसाः। 
तिर्यक्त्वं तामसा नित्यमित्येषा त्रिविधा गतिः॥ १॥ 
स्थावराः कृमिकीटाश्च मत्स्याः सर्पाश्च“९ कच्छपाः । 
पशवश्च मृगाश्चैव जघन्या तामसी गति: ॥ २॥ 
हस्तिनश्च तुरङ्गाश्च शूद्रा म्लेच्छाश्च गर्हिताः । 
सिंहा" व्याघ्रा वराहाश्च मध्यमा तामसी गतिः॥ ३॥ 
चारणाश्च सुपर्णाश्च पुरुषाश्चैव दाम्भिकाः। 
रक्षांसि च पिशाचाश्च तामसी“ घूत्तमा गतिः॥ ४॥ 
झल्ला मल्ला नटाश्चैव पुरुषाः शस्त्रवृत्तयः । 
द्यूतपानप्रसक्ताशच जघन्या राजसी गति: ॥ ५॥ 
राजानः क्षत्रियाश्चैव राज्ञां चैव पुरोहिताः। 
वादयुद्धप्रधानाश्च मध्यमा राजसी गतिः॥ ६॥ 
गन्धर्वा गुह्यका यक्षा विबुधानुचराश्च ये। 
तथैवाप्सरसः सर्वा राजसीषूत्तमा“ गतिः॥ ७॥ 
तापसा यतयो विप्रा ये च वैमानिका गणा: । 
नक्षत्राणि च दैत्याश्च प्रथमा सात्त्विकी गतिः॥ ८॥ 
यज्वान*"* ऋषयो देवा वेदा ज्योतींषि वत्सराः। 
पितरश्चैव साध्याश्च द्वितीया सात्तिवकी गतिः॥ ९॥ 
ब्रह्मा विश्वसृजो धर्मो महानव्यक्तमेव च। 
उत्तमां सात्तिचकीमेतां गतिमाहुर्मनीषिणः॥ १०॥ 
इन्द्रियाणां प्रसङ्गेन धर्मस्यासेवनेन च। 
पापान्संयान्ति संसारानविद्वांसो नराधमाः॥ ११ ॥ 

[मनु. अ. १२। श्लोक ४०,४२-५०,५२] 

जो मनुष्य सात्त्विक हैं वे ' देव' अर्थात्‌ विद्वान्‌, जो रजोगुणी होते 
हैं वे मध्यम मनुष्य, और जो तमोगुणयुकत होते हैं वे नीच गति को प्राप्त 
होते हैं॥ १॥ 

जो अत्यन्त तमोगुणी हैं वे स्थावर वृक्षादि, कृमि, कीडे**, मत्स्य, 
सर्प्प, कच्छप, पशु और “मृग [ आदि] के जन्म को प्राप्त होते हे “<॥ २॥ 

जो मध्यम तमोगुणी हैं वे हाथी, घोडा, शूद्र, म्लेच्छ, निन्दित 
काम करने वाले** सिंह, व्याघ्र 'वराह' अर्थात्‌ सुअर के जन्म को 
प्राप्त होते हैं ॥ ३॥ 

जो उत्तम तमोगुणी हैं वे ' चारण' जो कवित्त दोहा आदि बनाकर 
मनुष्यों की प्रशंसा करते हैं, सुन्दर पक्षी और ' दांभिक ' पुरुष अर्थात्‌ अपने 
मुख से अपनी** प्रशंसा करने हारे, ' राक्षस' जो हिंसक, 'पिशाच' जो 
अनाचारी अर्थात्‌ मद्यादि के आहारकर्ता और मलिन रहते हैं, वह उत्तम 
तमोगुण के कर्म का फल है॥ ४॥ 

जो अत्यन्त** रजोगुणी हैं वे 'झल्ला' अर्थात्‌ कुदह्दाले आदि से 
तलाब आदि के खोदने हारे**, 'मल्ला**' अर्थात्‌ नौका आदि के चलाने 
वाले, 'नट' जो बांस आदि पर कला, कूदना-चढ़ना-उतरनादि करते हैं, 
शस्त्रधारी भृत्य, [जो] द्यूत**, और मद्यपान में आसक्त हों ऐसे जन्म 
नीच रजोगुण के फल हैं ॥ ५॥ 

जो मध्यम रजोगुणी होते हैं वे राजा, क्षत्रियवर्णस्थ राजाओं के 
पुरोहित, वादविवाद करने वाले, दूत, **प्राड्विवाक (वकील, बैरिष्टर) *, 
युद्ध-विभाग के अध्यक्ष के जन्म पाते हैं ॥ ६॥ 

जो उत्तम रजोगुणी हैं वे (गन्धर्व) गाने वाले (गुह्यक) वादित्र 
बजाने हारे, (यक्ष) धनाढ्य, विद्वानों के सेवक और'* ' अप्सरा ' अर्थात्‌ 
उत्तमरूप वाली स्त्री'*° का जन्म पाते हैं॥ ७॥ 

जो तपस्वी, यति-संन्यासी, वेदपाठी, विमान के चलाने वाले, 
ज्योतिषी और 'दैत्य' अर्थात्‌ देहपोषक मनुष्य होते हैं, उनको प्रथम 


७३८ नवम समुल्लास 


सत्त्वगुण के कर्मका फल जानो ॥ ८॥ 

जो मध्यम सत्त्वगुण युक्‍त होकर कर्म करते हैं वे जीव यज्ञकर्ता, 
वेदार्थ वित्‌, विद्वान्‌, वेद, विद्युत आदि, और काल विद्या के ज्ञाता, रक्षक, 
ज्ञानी और ' साध्य' कार्य सिद्धि के लिये सेवन करने योग्य अध्यापक का 
जन्म पाते हैं ॥ ९॥ 

जो उत्तम सत्त्वगुणयुक्त होके उत्तम कर्म्म करते हैं वे ' ब्रह्मा' सब 
वेदों का वेत्ता, 'विश्वसृज' सब सृष्टि क्रम विद्या को जानकर विविध 
विमानादि यानों को बनाने हारे, धार्मिक, सर्वोत्तम बुद्धियुक्त और अव्यक्त 
के जन्म और प्रकृतिवशित्व सिद्धि को प्राप्त होते हैं ॥ १०॥ 

जो इऱ्द्रियों%“ के वश होकर विषयी, धर्म को छोड़कर अधर्म 
करने हारे अविद्वान्‌ हैं, वे मनुष्यों में 'नीच-जन'** बुरे-बुरे दुःखरूप 
जन्म को पाते हैं ॥ ११॥ 

इस प्रकार सत्त्व, रज और तमोगुण युक्त वेग से जिस-जिस 
प्रकार का कर्म जीव करता है, उस-उस को उसी-उसी प्रकार फल प्राप्त 
होता है। 

[ चित्त वृत्ति का निरोध ] 

“जो मुक्त होना चाहते हैं “वे ' गुणातीत' अर्थात्‌ सब गुणों के 
स्वभावों में न फसकर महायोगी होके मुक्ति का साधन करें । क्योंकि- 
[ ८६ ] योगश्चित्तवृत्तिनिरोधः॥ १॥ 

तदा द्रष्टुःस्वरूपेऽवस्थानम्‌॥ २॥ 

योग सूत्र [समाधिपाद सू. २ व ३] 

मनुष्य रजोगुण-तमोगुण-युक्त कर्मो से मन को रोक, शुद्ध 

सत्त्वगुणयुक्त हो पश्चात्‌ उसका [ भी] निरोध कर ' एकाग्र' अर्थात एक 

परमात्मा और धर्मयुक्त कर्म इनके** अग्रभाग में चित्त को ठहराके 

रखे“ 'निरुद्ध ' अर्थात्‌ सब ओर» से मन को वृत्ति को रोके***॥ 
१॥ 

जब चित्त 'एकाग्र' और निरुद्ध होता है, तब सबके ' द्रष्टा ईश्वर'* 

के स्वरूप में जीवात्मा की स्थिति होती है [ ॥ २॥] 

इत्यादि साधन मुक्ति के लिये करे । और- 
[ ८७ ] अथ त्रिविधदुःखात्यन्तनिवृत्तिरत्यन्तपुरुषार्थः: ॥ 

सांख्य सूत्र [अ. १।सू. १] 

जो ' आध्यात्मिक ' अर्थात्‌ शरीर-सम्बन्धी पीड़ा, ' आधिभौतिक ' 
जो दूसरे प्राणियों से दुःखित होना, ' आधिदैविक ' जो अतिवृष्टि, अतिताप, 
अतिशीत, मन इन्द्रियों की चञ्चलता से होता है, इस ' त्रिविध दुःख ' को 
छुड़ा कर मुक्ति पाना “अत्यन्त पुरुषार्थ’ हे । 
[ ८८ ] [यह संक्षेप से विद्या-अविद्या, बन्ध और मोक्ष के विषय में 
लिखा, अब] “इसके आगे आचार, अनाचार और भक्ष्याऽभक्ष्य का 
विषय लिखेंगे । यह नवमा समुल्लास पूरा हुआ॥ 


इति श्रीमददयानन्दसरस्वतीस्वामिकृते'* सत्यार्थप्रकाशे 
सुभाषाविभूषिते'* विद्याऽविद्याबन्धमोक्षविषये'° नवमः 
समुल्लासः सम्पूर्णः॥ ९॥९ 

